4 กุมาร ยัน จากกันด้วยดี ลาออก ลดแรงกดดันนายกฯ ย้ำ ไม่คิดตั้งพรรค (คลิป)
4 กุมาร แถลงลาออก ยัน จากกันด้วยดี เพื่อให้ประเทศเดินหน้าไปได้ ลดแรงกดดันทางการเมืองต่อนายกฯ ลั่น ไม่ยึดติดตำแหน่ง ขอพักก่อน ยังไม่คิดตั้งพรรคการเมืองวันที่ 16 ก.ค. ที่ตึกบัญชาการ 1 ทำเนียบรัฐบาล นายอุตตม สาวนายน รมว.คลัง นายสนธิรัตน์ สนธิจิรวงศ์ รมว.พลังงาน นายสุวิทย์ เมษินทรีย์ รมว.อุดมศึกษาวิทยาศาสตร์วิจัยและนวัตกรรม และนายกอบศักดิ์ ภูตระกูล รองเลขาธิการนายกรัฐมนตรี แถลงสาเหตุการตัดสินใจลาออก จาก รมต. ทั้ง 4 คนนายอุตตม กล่าวว่า พวกเราทั้งหมดได้ยื่นหนังสือลาออกเรียบร้อยแล้ว ผ่านเลขาธิการนายกฯ โดยรองนายกฯ สมคิด ฝากหนังสือลาออกมาด้วย เพื่อให้ประเทศเดินหน้าไปได้ ความคลุมเครือจะได้หายไป และช่วยลดความกดดันทางการเมืองต่อนายกฯ ยืนยัน ตัดสินใจร่วมกันเองไม่ได้ถูกกดดัน ถือว่าจากกันด้วยดี อะไรที่เป็นประโยชน์ต่อประเทศ ก็พร้อมที่จะทำ ทั้งนี้ ใครจะมารับหน้าที่ต่อไปไม่ทราบ แต่เชื่อว่านายกฯ จะหาบุคคลที่มีความรู้ ความสามารถ ยันพวกเราไม่ยึดติดกับตำแหน่ง อย่างไรก็ตาม ส่วนตัวเชื่อว่าไม่ว่าจะใส่หมวกใบไหนก็ทำประโยชน์เพื่อประเทศได้ขณะที่ นายสนธิรัตน์ ยืนยัน ทั้ง 4 คน จะขอพักบทบาทการเมืองในขณะนี้ก่อน ณ วันนี้ ยังไม่คิดตั้งพรรคการเมือง แต่ก็พร้อมช่วยคิดเพื่อประโยชน์ของบ้านเมือง แต่ตอนนี้ขอพักผ่อนก่อน
4 กุมาร แถลงลาออก ยัน จากกันด้วยดี เพื่อให้ประเทศเดินหน้าไปได้ ลดแรงกดดันทางการเมืองต่อนายกฯ ลั่น ไม่ยึดติดตำแหน่ง ขอพักก่อน ยังไม่คิดตั้งพรรคการเมือง 
4 กุมารลาออก,4 กุมาร,อุตตม  สาวนายน,สนธิรัตน์ สนธิจิรวงศ์,ยื่นใบลาออก,ทำเนียบรัฐบาล,จากกันด้วยดี,ข่าวทั่วไป